mteb/NusaParagraphTopicClassification huggingface dataset:
Membahas film rasanye kurang lengkap kalo belom ngebahas drama korea, ntu budaya korea ga hanya mempengaruhi Indonesia dengan budaya musik, dan ganyemannye aje, tapi cara berdandan, pakaiannye, dan yang paling paling adalah industri perfilmannye. Drama Korea bener-bener menjamur banget di Indonesia. Hampir semua umur pade demen sama dramanye, terutama tapi anak muda yang pade demen banget sama artis korea dan dramanye. Bagusnye lagi Korea kalo bikin series drama episodenye kaga terlalu banyak, dan selalu memberikan atau menyampaikannye suatu pesan yang bermanfaat buat kehidupan. Salah satunye ada drama series yang memberikan nilai yang cukup baik, ya ntu kite kaga boleh pantang menyerah dalam mengejar impian, dalam menjalani kerasnye idup, harus jujur dan bekerja keras ya ntu judul filmnye adalah Revolusi Love, film ntu diperankan oleh salah satu anggota person boy band terkenal ya ntu namanye boy bandnye Super Junior, namanye ntu artisnye adalah Siwon, die memperankannye dengan cukup baik.
Kaga cuma di pesantren, di sekolah nyang katanye berlandaskan agama teryate juga belom tentu tuh bener. Kemaren tuh aye liat di tv, masa gua agama sodomi anak didiknye, apa kaga sakit itu otaknye. Kite pan udeh tau kalo misalnye guru agama pasti udah belajar ilmu agama ampe dalem lah ye. Cuma kok kelakuannye masih sama ya, bahkan nih orang nyang dari luar jahat aja belom tentu tuh punya pikiran sekejem itu. Buat bapak-bapak ama ibu-ibu nyang emang sekiranye sibuk, ya mesti juga perhatiin anak mau dititip ke siape, jangan ampe kite lepas bae gitu. Pan kite gatau namanye guru juga kaga kite tau asal-usulnye.
Di kola-kola Indonesia, masi jarang ade ekskul enih. Kalo diliat sekilas, emang mirip bulu tangkis nyang ekskulnye udeh banyak di kolaan Indonesia. Namanye tenis lapangan. Walopun same-same tenis, tapi enih beda ame tenis meja. Kek namanye aje, tenis lapangan berarti lahannye di lapangan. Kolaan nyang ngadain ekskul enih biasanye udeh nerima konsekuensi buat nyediain peralatannye juge, kek raket tenis (nyang beda jauh ame raket bulu tangkis), bola tenis, net, ame lapangan dengan disen ame luas khusus. Kalo anggotanye, biasanye diminta buat nyiapin ndiri seragam ame sepatu olahrage khusus. Kalo ente tertarik ngikut ekskul tenis lapangan ini, bisa mulai disiapin seragam ame sepatunye, pilih nyang ringan biar kagak sakit kakinye pas oyok-oyok bola di lapangan.
Piala Dunia FIFA 2022 ntu merupakan putaran final ke-22 dari Piala Dunia FIFA, turnamen sepak bola internasional yang diadainnye ntu tiap empat tahunan yang diikuti oleh tim nasional senior pria anggota FIFA. Turnamen ntu edisi kali ini berlangsungnye di Qatar pada 20 November hingga 18 Desember 2022. Untuk pertama kalinye, negara ntu menyelenggarakan turnamen ini dan menjadi Piala Dunia FIFA pertama yang pernah diadakan di Jazirah Arab, dan di negara mayoritas berpenduduk Muslim. Piala Dunia FIFA 2022 ntu juga bakal menjadi Piala Dunia FIFA kedua yang diadakan sepenuhnye di Asia setelah Piala Dunia FIFA 2002 di Korea Selatan dan Jepang. Selain ntu, turnamen ntu bakal menjadi yang terakhir yang melibatkan 32 tim, pada periode selanjutnye (yaitu pada Piala Dunia FIFA 2026 di Amerika Utara) putaran final akan melibatkan 48 tim.Turnamen edisi kali ini juga akan menandai Piala Dunia FIFA pertama yang tidak akan diadakan pada bulan Mei, Juni, atau Juli; Piala Dunia FIFA kali ini akan dijadwalkan pada akhir November hingga pertengahan Desember.[3] Piala Dunia FIFA kali ini akan dimainkan dalam jangka waktu sekitar 29 hari, dengan pertandingan final diadakan pada 18 Desember 2022, yang juga bertepatan dengan Hari Nasional Qatar.[4] Prancis merupakan juara bertahan Piala Dunia FIFA setelah memenangkan edisi 2018.
Aye demen banget ame gegares orang jaman dulu. Gegaresnye sihat semue. Aye suke ubi, kacang tanah, singkong. Dalem milih ubi di warung, ntuh kudu kecerdasan. Kadang, tampilan depannye cakep bener, tapi dalemnye dicampur ame nyang bongkeng. Aye demen gegares alam karne lebih sihat dan kagak mengandung hal nyang macem-macem. Kagak ade kolestrol, asem urat, dan diabetes. Ubi-ubinye ade nyang warne kuning, ungu, putih, dan laennye. Ubi dan singkong punye keadaan nyang seimbang ame nasi. Ubi punye tekstur nyang lembut dan gampang di kunyeh tinggal di telen aje. Atu kantong, ade nyang isinye enem biji ade juge nyang empat biji kalo isinye gede-gede.
Ès Krim Ragusa adalah têmpat wisatè kulinèr bêsêjarèh di Jakarta. Kêdèi ès krim nyang nyajiin bêrbagè hidangan pênutup dêngan suasanè rètro êni bêralamat di Jalan Vètêran I Nomor 10, Jakarta Pusat. Bukènyè dari jêm sêpulu pagi ampè jêm sêmbilan malêm. Carè kê kêdèi ès krim nyang udèh bêjualan sêjak 1932 êni cukup gampang karna bisè dijangkau makè kêrèta Commuter Line atau bus TransJakarta. Kalo naèk kêrèta turunnyè di Stasiun Juanda, sêdêngkan kalo naèk TransJakarta turun di Haltê Stasiun Juanda. Dari Stasiun Juanda, bêgono turun dari jêmbatan pênyêbêrangan tinggal kê kiri nyêbêrang kali. Têrus, biluk kiri lagi nyusurin jalan di pinggir kali ntu. Sampè dah di Ès Krim Ragusa.
Ape aje barang elektronik yang elu tau? Elu tau juice blender kagak? Atau elu lagi mau beli barang elektronik dapur satu entu? Udeh tau ape aje tentang entu barang elektronik dapur? Katenye entu, selaen hand blender, elu juga perlu punya juice blender buat bikin minuman yang segar dan sehat. Elu kudu pilih blender yang kapasitas wadahnye cukup gede dan pisonye tajem. Pake juga produk yang nyediain banyak wadah jadinye bahan badogan yang pengen dialusin kagak kecampur. Misalnye, kalo elu pengen bikin jus buat dibawa kerja, nah elu bisa pake wadahnye yang berbentuk botol. Kalo elu cuma pengen bgalusin bumbu masakan, elu bisa pake wadah yang tepat laennye. Nah menarik dan bermanfaat bener kan?
Sebenernye zaman sekarang aja kite masih ngajak tokoh adat buat ikut bagian dalem pencegahan covid19. Soalnye pan di beberapa daerah tuh masih ada nyang lebih percaya ama tokoh adatnye. Ya emang kite kaga bisa suruh orang mau percaya ama nyang mana. Maka dari itu, program pencegahan virus covid kemaren udeh jadi langkah nyng tepat karna udeh ngikutin tokoh adat ama tokoh agama.  Nah, dengan jaya begitu kan kite jadi cepet tuh buat ngasih tau orang-orang. Maka dari itu, sekarang covid19 udeh bisa diteken pelonjakannye, kaga kaya 2 tahun terakhir ini. Patut kite bersyukur karna banyak nyang mau turut ambil bagian juga.
Ditengah zaman yang makin canggih aje ntu setiap harinye ntu. Membuat bejibun ilmuwan pada berlomba-lomba buat menghasilkan inovasi baru untuk menunjang kehidupan yang ssmakin harus keren teknologinye. Seperti halnye lagi rame belakangan ini robot yang melayani pengunjung foodcourt ntu bertugas sebagai pramusaji guna meminimalisir sentuhan langsung antara pegawai, dan pengunjung di saat aktivitas mal mulai beroperasi dalam masa pandemi COVID-19. Sebuah terobosan yang keren ya ntu adanye robot pramusaji “Bellabot” mengantar ganyeman untuk para pengunjung food court di Tangcity Mal, Kota Tangerang. Robot karakter hewan ntu melayani antar pesan ganyeman bagi pengunjung guna mengurangi interaksi mengingat masih dalam pandemi covid-19.
Suatu waktu pernah aye pernah aye kecopetan, mana kaga ade orang nyang kenal juga. Akhirnye tuh diem bae kaga tau mesti ngapain. Tiba-tiba ada bapak-bapak nyamperin, aye kaga mikir aneh-aneh karna udah pasrah. Bapak ini tuh kayanya ngeh kalo aye abis kena musibah trus tiba-tiba die ngasih ongkos buat aye pulang. Kaga tau knapa bisa bae banget itu orang tua ama aye, padahal aye kaga kenal juga itu siapa. Aye yakin setiap nyang aye ngelakuin hal nyang bae trus suatu saat di kasih cobaan aye bisa dibantu ama orang. Bener- bener dibales kontan dah, aye mangkanye jadi paham knapa kite manusia mesti tolong menolong ya intinya karna suatu saat nanti kite bakalan tuh butuh orang buat nolongin kite.
Hari Rebo kemaren, aye pegi ke Pasar Waru nemenin enyak belanje. Belanje ikan, bumbu dapur segale rupe, termasuk sayur-sayuran ama buah. Lantaran lagi musim mangga, buset dah ntu pasar penuh pol ama tukang jualan mangga. Dari mangga golek, arum manis, simanalagi, ampe kuweni, mangga kesukaan aye. Itu mulut aye celam-celam kagak berenti, ngebayangin nyoel ntu mangga di sambel rujak, beh ya Allah ngiler dah ngiler. Ahirnye dari pade ngidam pas di rumeh, aye beli dah ntu kuweni ama simanalagi nyang rada mengkel sorang sekilo, buat sarat aje biar kagak penasaran kepengenan ngerujak. Sekalian dah tadi aye beli juge cabe warit jablay ama gula merah biar sah entar ngerujaknye.
Lahir di Sêmarang, 14 Pèbruari 1994, Dèa Valencia Budiarto mêrupakan bocah dari pasangan Ariyani Utoyo amè Iskiworo Budiarto. Akrab disapè Dènok, diè suksès ngêbangun bisnis batiknyè. Dèa ngawalin pênjualan batik wayah kuliah sêmèstêr tigè. Sêudèh ngêmantêpin diri, Dèa mulè bêrbisnis batik kêcit-kêcitan sêcarè daring. Diè ngêproduksi pakèan batiknyè dèwèk amè diproduksi liwat situs jêjaring sosial Facebook. Awalnyè Dèa tibang ngêproduksi pakèan batik dalêm skala kêcit. Dari 20 têtêk pakèan nyang diproduksinyè, dirinyè dèwèk jugè nyang ngêjadi modèlnyè. Dèa ngêmasarin produknyè dèwèk liwat Facebook. Hasilnyè di luar dugèan. Liwat Facebook, pênjualan Batik Kultur ngêningkat 60% dalêm 10 bulan pêrtamè amè basis pêlanggan jugè ngêningkat ampè 70%. Ampè karang, 95% pênjualan Batik Kultur bêrasal dari mèdia sosial. Dèa jugè ngêgunèin Instagram sêbagè platporm pêmasaran amè mèdia komunikasi dêngan konsumèn.
Elu pernah denger kisahnye Maryam yang ngandung Nabi Isa? Keajaiban entu bener adenye. Contohnye adalah Maryam bisa ngandung Nabi Isa walaupun kagak disentuh oleh seorang laki-laki. Karena Maryam ngandung Nabi Isa padahal die entu kagak punya pasangan, akhirnye kabar entu pun tersebar dan para manusia nuduh Maryam udeh zina. Karena difitnah, di Al-Qur’an dijelasin kalo Maryam tetep ngandung Nabi Isa walaupun kudu ngadepin beragam tantangan. Die akhirnye ngejauh dari orang-orang dalam keadaan ade janin di perutnye. Pastinye makin lama kandungan di perutnye Maryam makin gede. Kandungannye Maryam yang makin gede tentunye bikin Maryam kesusahan gerak dan makin lemah. Tapi meskipun ngalamin kesusahan, Maryam tetep jalan menuju ke bawah pohon kurma. Pas entu Maryam menuju pohon kurma dengan keadaan nyeri juga. Entu adalah salah satu kisah di Al-Qur’an tentang Maryam, Ibunda Nabi Isa.
Pernah juga tuh sewaktu-waktu aye pergi maen tapi kaga bilang ama laki. Abis aye sebel banget aye udeh cape die malah pergi maen ama temennye pas libur. Padahal pan kalo laki libur pengem rasanye dibantuin buat jaga anak, biar kite bisa fokus tuh ama beberes rumah. Anak aye titipin tuh ama orang tua, aye juga kaga cerita si cuma bilang kalo ada urusan jadi mau keluar. Hp juga aye matiin, biar die tau aye juga bisa cuek, kaga masak di rumah kaga beberes juga. Pergi juga pengen spa, abis badan pegel-pegel kan. Cuma aye nyesel karna terakhir aye denger kajian kalo mao pergi tuh harus izin suami, kalo suami kite ga ridho ya langkah kite juga ga ridhoin tuh.
gamelan banyak terbuat dari bahan perunggu yang disertai tempat menaruh alat musik yang terbuat dari kayu yang berukir dan dicat bernama rancakan. Alat musik gamelan yang terbuat dari bahan perunggu antara lain, saron, kenong, bonang, gong dan lain sebagainya. Ada juga alat musik yang terbuat dari kayu, baik bilah dan rancakannya seperti gambang. Ada pula alat musik rebab yang dimainkan dengan cara digesek dan siter yang dimainkan dengan cara dipetik. Seperti halnya pertunjukkan ansambel musik modern yang mempunyai drum sebagai pengatur irama, gamelan juga memiliki instrumen yang berperan sebagai pengatur irama yaitu kendang. Kendang terbuat dari sebatang kayu utuh yang dilubangi di bagian tengahnya dan ditutup kulit binatang. Bisa dikatakan, gamelan adalah seperangkat alat musik tradisional yang peralatannya lengkap.
Bisnis kulinèr adalah salèh atu pêluang usahè nyang ngêjanjiin. Mêski tibang punyè modal kêcit, bisnis kulinèr bisè sigrah dimulè. Carè ngêmulè bisnis kulinèr bisè diawalin dêngan lèngkah-lèngkah kêcit. Pilihlah jênis kulinèr nyang pèngèn dijual. Buat tahap pêrtamè, sêbaèknyè pokus padè atu kulinèr ajè. Êlu bisè ngêmulènyè dêngan kulinèr nyang paling êlu dêmênin atau nyang paling jago êlu kêjè. Sêlanjutnyè, ngêjè bisnis kulinèr bisè dilakuin dêngan alat amè bahan nyang adè di rumèh. Kulinèr adalah pêrkarè rasè. Pastiin êlu bênêr-bênêr ngêdapêtin rasè nyang sêdêp sebêlon ngêjajain ganyêman buat orang laèn. Bêrikutnyè, poto hasil ganyêman amè sêbarin kê mèdia sosial. Kêjè kêtêrangan atau takarir nyang ngêgodè biar orang-orang mangkin pênasaran amè rasè ganyêman ntu. Têrakhir, bagiin ganyêman êlu padè têmên-têmên amè minta mêrèka buat ngunggahnyè kê mèdia sosial. Promosi dari mèdsos kê mèdsos êni bisè ngêjè orang mangkin ngênal kulinèrlu amè jugè ngêningkatin pênjualan.
Ade beragam kegiatan rutin kegamaan laennye pade agamanye aye, salah satunye entu yang dikate sebagai zikir pagi dan petang. Nah entu kegiatan rutin keagamaan biasanye aye lakuin setelah salat subuh dan setelah salat ashar. Jadi kalo abis salat subuh, aye zikir pagi. Nah kalo abis salat ashar, aye zikir petang. Kadang juga dilaksanainnye pas matahari udeh mau tenggelem sih atau pas hari udeh akhir sore, pas langit udeh mulai gelap. Pade pelaksanaan keiatan rutin keagamaan zikir pagi dan petang, kite diajarin cara buat memuji Allah, memohon ampunan, karunia rezeki, perlindungan, dan penjagaan Allah untuk diri kite dan keluarge kite, serta segala hal yang sejatinye jadi kebutuhan kite. Karena ade banyak manfaatnye, nyok deh buat elu yang agamanye Islam, gas buat peroleh manfaat sebanyak-banyaknye dari kegiatan rutin keagamaan satu entu!
Kalo ditanya tentang hoby nih dari dulu hoby kaga pernah berubah. Dasarnye emang dari kecil tuh aktif, pepecilan, trus demennye lari-larian. Nah, ampe sekarang tuh hoby olahraga, soalnye selaen kita bisa ngisi waktu luang, badan kite tuh rasanye juga lebih sehat. Dari kecil tuh aye udah dikenalin ama nyang namanye futsal, trus sering juga dilatih tuh ama orang nyang ngontrak di kosan Baba aye. Karna dulu blom ada tuh ekstrakulikuler futsal jadi aye paling ikut maen ama bocah-bocah kampung. Dulu tuh nyang ikut maen futsal semua tuh cowo, paling aye doang sendiri nyang cewe. Jadi, dulu tuh raga doang perempuan tapi kelakuaan kaya bocah laki.
Hotèl Savoy Homann bêrlokasi di Jalan Asia Afrika, Bandung. 'Savoy' punyè arti 'mêgah', sêdêngkan 'Homann' dicomot dari namè kêluargè. Jadi, Savoy Homann artinyè hotèl mêgah punyè kêluargè Homann. Bangunan hotèl êni bêbêrapè kali ganti gayè arsitèktur hinggè akhirnyè padè 1939 hotèl êni dibangun ulang amè arsitèk A.F. Aalbers dêngan gayè art dèco. Désain ênilah nyang masing bêrtahan ampè karang. Hotèl bintang êmpat êni punyè bêbêrapè jênis pangkèng, yakni deluxe, executive, junior suite, suite, amè homann suite. Hargènyè mulè dari Rp700.000,00 ampè Rp2.500.000,00 pêr malêm. Pasilitas nyang ditawarin jugè bêragam, di antarènyè kolêm rênang, pusat kêbugêran, spa, ruang bêrmaèn, amè pusat bisnis.
Puja bakti ntu merupakan suatu kegiatan umum yang dilakukannye oleh umat Buddha sebagai sarana untuk memberikannye ntu penghormatannye yang tertinggi kepada Tiratana : Buddha, Dhamma, Saṅgha. Dengan mengikutinye puja bakti di Vihāra secara teratur, seseorang akan memperoleh beberapa manfaat seperti : Meningkatkan dan memperkuat Saddhā ( keyakinan ) kepada Tiratana : Buddha, Dhamma, Saṅgha. Dengan mengulang pembacaannye paritta, seseorang akan menumbuh-kembangkannye ntu pengertian, dan pandangannye bener, karena di dalamnye paritta mengandung kata-kata kebenaran, ajaran Sang Buddha. Menghindarinye dari perbuatan yang kagak baik dengan menjalankannye Pancasila Buddhis, sehingga menjauhkannye seseorang ntu dari akibat kamma buruk.  Mengembangkannye konsentrasi, dan perhatian penuh ketika melakukan meditasi bersama. Menambah pengetahuan dhamma, pandangan benar dan juga kebijaksanaan ketika mendengarkan ceramah Dhamma.
Kisah Musa amè Al-Khidr ngêgambarin têntang orang-orang bêrèlmu. Dalêm kisèh êni, Allah ngajarin umat-Nyè banyak pêlajaran têntang pêgimanè kêtêtêpan-Nyè ngêlindungin kêpêntingan orang-orang bênêr dari pêlanggaran orang-orang kapir sêkaligus ngênahan siksèan dari orang-orang kapir amè ngasih mêrèka kêtangguhan. Dari kisèh Musa amè Al-Khidr, bisè dipêlajarin pêgimanè bimbingan Ilahi ditêgakin amè orang nyang bêrèlmu. Sêpanjang cêritè, manusiè bêlajar bahwa adè pêrbèdaan gêdé antarè pêngêtauan amè kêbijaksanèan. Allah ngasih Nabi Musa pêngêtauan têntang kitab ntu dan mêrèntahnyè buat miluinnyè. Di sisi laèn, Al-Khidr dikasih kêbijaksanèan dari dèkrit dan diè dikasih mandat buat ngajar Nabi Musa pêgimanè kêbijaksanèan êni kêwujud. Padè bagian êni manusiè bêlajar bahwa manusiè kagak bisè montên kêtêtêpan Allah bêdasarkan apè nyang kêliatan padè pontên nominal.
Kemudian Puductor 2 yakni robot disinfektasi yang otomatis menjalankan tugas sterilisasi ruangan,  KettyBot merupakan robot pemandu, dan pengantar pesanan dengan layar untuk menampilkan iklan/menu dan FlashBot,  robot pengantar yang dapat mengakses lift untuk naik ke semua lantai di gedung tinggi. “Jenis robot yang dikembangkan oleh Pudu robot sangat mendukung industri hospitality di Indonesia yang mulai bergairah kembali dan karena alasan tersebut kami hadir di sini,” kata Mr. Lucifer Zhao, Country Manager of Pudu Robot Indonesia dalam keterangannya. Dikatakannye, adanye showroom ntu diharapkannye masyarakat dapat ber interaksi secara langsung dengan teknologi robot pintar. "Robot tidak meniadakan peran manusia, justru dengan adanya robot, pekerjaan yang berat, kotor dan berbahaya dapat dengan mudah ditangani oleh robot,” tegas Calvin Lukmantara, CEO dari PT Pudu Robot Indonesia. Teknologi robot membuat pekerjaan manusia lebih ringan dan efisien. Kedepannye, Pudu  Robot Indonesia akan terus berinovasi menghadirkan robot-robot canggih lainnye agar dapat memenuhi berbagai kebutuhan sesuai perkembangan, dan tuntutan gaya hidup masyarakat modern.
Pas liburan taon 2018-an, aye sekeluarga pergi ke Tenjo Laut di Kuningan. Pas taon 2018, entu tempat wisata masih jadi tempat wisata tersembunyi karena belom banyak yang tau. Mungkin karena baru ye. Nah, buat sampe ke entu hidden gems yang pemandangannye cakep bener, tentunye kite kudu nanjak karena entu wisata alam adenye di dataran tinggi. Pas sampe, tempatnye luas bener. Udaranye juga adem bener. Jelas lah ye, namanye juga di dataran tinggi. Entu hidden gems wisata alam penuh dikelilingin pohon-pohon. Paduan antara pohon yang ijo, langit yang biru, dan awan putih bener-bener bikin entu tempat wisata alam makin cakep! Nah di entu tempat yang luas, pastinye banyak tempat buat foto-foto bagus! Kite nyobain foto di perahu tebing dan di atas pohon. Nah dari dua tempat entu, kita bisa liat pemandangan yang cakep bener! Pokoknye entu hidden gems wisata alam bener-bener bagus bener dah!
Sebage negara dari benue Asia Tenggara, Indonesia emang kudu jalin silaturahmi ame negara sebenue laennye. Sala atu cara silaturahminye dengan ngadain petandingan olahrage antarnegare. Dinamainnye SEA Games ato Southeast Asian Games, nyang di bahasa Indonesia jadi Pesta Olahrage Asie Tenggare. Diadainnye tiap due taun sekali, bareng ame sebelas negare Asie Tenggare laennye. Petandingan enih multiolahrage ato ade banyak bangat cabang nyang dilombain. Tiap petandingannye juge belon tentu same cabang-cabangnye, begantung dari tuan rume taun enoh. Cuman, dari Federasi Pesta Olahraga Asia Tenggara (SEAGF) ngasi peraturan kalo tuan rume nyang ngadain lomba, kudu nyelenggarain minimal 22 cabang olahrage dengan peritungan poin-poin tetentu. Sejauh enih, Thailand megang paling banyak medali emas selame diselenggarainnye SEA Games.
Musim ujan emang enaknya makan atawa minum yang anget-anget. Kali ini, bikin minuman yang asalnya dari Jawa Barat alias minuman orang Sunda. Itu minuman namanya Bajigur. Bahan-bahannya juga gampang banget, bisa kita dapetin di pasar atawa tukang sayur. Ada jahe, kopi bubuk, gula merah, santen, kolang-kaling, ama kayu manis. Awalnya, kita rebus kolang-kaling. Sembari ngerebus, kita geprek jahe, terus digarang. Siapin gidir, terus masukkin aer, gula merah, pandan, kayu manis, ama jahe yang udah digarang. Kalo udah mendidih, masukkin santen ama kopi bubuk. Masak lagi bentar. Masukkin kolang kaling ke gelas. Terus aer bajigur tadi disaring, tuang ke gelas yang udah ada kolang-kalingnya. Udah siap, bisa diuyup pelan-pelan bajigurnya mumpung masih ngebul.
Jaman sekarang semua serba canggih, semua serba internet. Kalo kita longok, udah dikit banget ampir kagak ada orang yang keliatan make pulsa biasa, lebih sering buat internet. Mangkanya, kebanyakan orang kalo mau beli pulsa itu pulsa kuota internet dibandingin beli pulsa biasa. Apalagi, sekarang semua orang butuh banget internet buat ngerjain tugas belajar atawa gaweannya. Ini bisa jadi kesempetan gede buat kita yang mau dagang dari rumah cuman liat hape aja. Kita bisa dagangin pulsa internet sambil rebahan doang. Udah gitu, kita bisa sekalianan nyewain wifi ke tetangga yang kejangko jaringannya. Kayak gini, keuntungannya juga mayan. Paling kagak cukup buat kita internetan saban bulannya.
Elu pernah denger cerita tentang Si Pitung? Dulu bener dari rakyat Betawi, ada jagoan yang namanye Pitung. Si Pitung entu anaknye Bang Piun dan Empok Pinah. Si Pitung entu seringnye dipanggil sebagai Bang Pitung. Bang Pitung entu pendekar yang baek, taat beragama, dan hobinye nolong orang. Bang pItung entu katanye sakti. Die katanye kagak mempan ditembus senjata. Pernah waktu entu Si Pitung beraksi dan ade pihak yang kagak demen sama aksinye. Akhirnye Si Pitung ditembak berkali-kali, tapi anehnye tubuh Pitung kagak ade yang luka sama sekali. Terus pas tau Si Pitung make jimat, jimatnye pun diambil sama musuh pas Pitung mandi di sungai. Akhirnye Pitung pun ditembakin peluru emas. Die pun meninggal karena luka tembak peluru emas. Nah elu makanye kalo mau nolong orang, pake kemampuan elu sendiri ye, jangan ngelanggar norma dan jangan pake kekuatan-kekuatan laennye.
Adè bêbêrapè poin positip dalêm pèlêm Giè, di antarènyè musik pêngiring nyang bêgono kêntêl nuansè taun 60-an, yakni lagu Nurlèla nyang dinyanyiin olèh Bing Slamet, Têrombang di Pênantian nyang dinyanyiin olèh Titièk Puspa, amè Di Mana Dia nyang dinyanyiin olèh Tètty Kadi. Saban lagunyè bêgono dalêm amè gampang dinikmatin pênonton. Buat pêrtamè kali jugè dalêm pèlêm Indonèsia kitè ngêdêngêrin lagi suarè mêrdu Bing Slamêt ngênyanyiin lagu Gèndjer-Gèndjer, nyang sêlamè êni dilarang karna dianggêp idèntik amè komunismê di Indonèsia. Tibang ajè, sêdikit musik romantis pêngiring kisah cintè Giè amè kêtêrlibatannyè dalêm ngênyintèin sêorang wadon nyang kagak sêmpêt diè rasèin lêbih lamè dalêm idupnyè.
Saat masa-masa usia masih dibawah 25 tahun, teman-teman perempuan menyukai aerobik atau fitnes di suatu tempat khusus. Saya sempat mengikutinya 2 kali, akhirnya tidak melanjutkannya lagi. Saya yang memang tidak punya bakat menari merasa diri saya aneh berada di situ. Saya tidak bisa mengikuti irama dan gerakan instrukturnya sehingga gerakannya jadi sering lain sendiri. Kadang tanpa sengaja menabrak anggota lain atau terkena gerakan tangan saya. Rasanya konyol dan berada di tempat yang salah. Akhirnya saya kembali dengan sepeda, sampai akhirnya melihat sekelompok orang bermain skateboard. Saat itu juga saya sedang ingin-inginnya berpenampilan girly. Memakai rok mini yang lebih memudahkan gerak. Saya parkir sepeda dan menguncinya disebatang pohon, lalu mendekati para pemuda tersebut, berkenalan dan langsung meminta diajari dan mencoba papan skateboard meski memakai rok mini. Mereka sangat antusias mengajari saya. Akhirnya saya memutuskan membeli papan dan menemukan keasyikan sendiri,meski hanya bisa zigzag dan tidak berhasil melakukan lompatan ollie.